Държавен вестник, бр. 7, 2026 г., стр. 144

СТР.  144	
Д Ъ Р Ж А В Е Н  В Е С Т Н И К 	
БРОЙ  7
политики, както и участие в процесите на сертификация, биологично производство и 
агроекологични схеми. 
 Изпълнението на дейностите се основава на интегрирано прилагане на научнообосновани 
методи, технологични предписания, регламенти и стандарти. Лицето използва системен подход 
при оценка на състоянието на културите, прилага знания за взаимодействие между факторите на 
средата и растителния потенциал и съобразява решенията си с икономическите и пазарните 
условия. Прилагат се методи за количествен и качествен анализ на резултатите, вземане на 
управленски решения, прогнозиране и прилагане на корективни действия. 
 За изпълнението на дейностите лицето използва специализирани цифрови инструменти 
за управление на агропроизводството, софтуер за планиране, електронни дневници, платформи 
за институционална отчетност и агро-GIS системи. Работи с бази от агрономически данни, 
електронни формуляри, сензорни и дистанционни технологии, мобилни приложения за 
мониторинг на култури и климатични условия, както и с управленска документация, включваща 
договори, оперативни планове и бизнес стратегии. Работата е високоинформационно интензивна 
и изисква боравене с обемни информационни потоци и точна координация между 
производствени и административни процеси. 
 Резултатът от дейността се изразява в стратегически и оперативни документи – 
технологични карти, производствени планове, отчети и анализи, електронни записи и справки, 
предложения за оптимизация, проекти за внедряване на иновации, пазарни стратегии и участия в 
агроекологични програми. Всяка извършена дейност има ясно измерим резултат, който се 
подчинява на критериите за качество, ефективност, устойчивост и съответствие с нормативните 
изисквания. 
Работната среда включва административни офиси, лаборатории, производствени и 
експериментални полета, демонстрационни платформи и комуникация с институции и 
партньори. Дейността се извършва при редуване на офисна и теренна работа, като изисква 
присъствие при контролни проверки, въвеждане на данни, комуникация с клиенти и анализ на 
пазарна среда. Работното време се съобразява с аграрния календар и производствения цикъл, като 
често включва пикови периоди с висока отговорност и динамично вземане на решения. 
Необходима е задълбочена подготовка по агрономия, агроекология, икономика, 
маркетинг, предприемачество и нормативна уредба в сектора. Изисква се способност за прилагане 
на електронни системи за управление на документи и данни, разбиране на принципите на цифрова 
сигурност, прилагане на регламенти за електронна отчетност, както и познаване на изискванията 
на съответните институции – Министерство на земеделието, Българска агенция по безопасност 
на храните, Национална агенция за приходите, Държавен фонд „Земеделие“ и др. 
Лицата, упражняващи професията „Агрономство и агробизнес“ с четвърта степен на 
професионална квалификация, следва да притежават отговорност, инициативност, стратегическо 
мислене и екологична ангажираност. Изискват се умения за планиране, самостоятелно вземане 
на решения, аналитичност, лидерство и готовност за прилагане на иновации. Лицето следва да 
проявява устойчивост при натоварване, умения за работа в екип, етично поведение и 
професионална комуникация.